রণেন সেন (কূটনীতিক)
রণেন সেন (জন্ম:- ৯ এপ্রিল ১৯৪৪ ) হলেন একজন ভারতীয় কূটনীতিক, যিনি ২০০৪ খ্রিস্টাব্দের আগস্ট থেকে ২০০৯ খ্রিস্টাব্দের মার্চ পর্যন্ত মার্কিন যুক্তরাষ্ট্রে ভারতের রাষ্ট্রদূত ছিলেন। ২০০৫ খ্রিস্টাব্দে মার্কিন যুক্তরাষ্ট্রের সঙ্গে ভারতের পারমাণবিক চুক্তিতে তাঁর অবদান অত্যন্ত গুরুত্বপূর্ণ বলে বিবেচিত হয়। রণেন সেনের জন্ম ১৯৪৪ খ্রিস্টাব্দের ৯ এপ্রিল ব্রিটিশ ভারতের কলকাতায়। তিনি কলকাতার   সেন্ট জেভিয়ার্স কলেজ থেকে ইংরাজী ভাষা ও সাহিত্যে অনার্স সহ কলকাতা বিশ্ববিদ্যালয়ের স্নাতক হন।